**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš fizinių asmenų: J. T. *(duomenys neskelbtini)*, O. G. *(duomenys neskelbtini)* ir S. Š. *(duomenys neskelbtini)* (toliau Statytojai), Klaipėdos miesto savivaldybės nuosavybėn vandentiekio ir buitinių nuotekų tinklus, kurių bendra vertė – 51000,00 Eur.

**2. Projekto rengimo priežastys ir kuo remiantis parengtas sprendimo projektas.**

Tarp AB „Klaipėdos vanduo“, Klaipėdos miesto savivaldybės ir Statytojų buvo pasirašyta 2013-05-06 sutartis Nr. 2013/SUT.05-29/J9-653, pagal kurios 2.8. punktą Statytojai įsipareigoja neatlygintinai perduoti nuosavybės teisę į infrastuktūrą Klaipėdos miesto savivaldybei. Statytojai 2018-11-07 kreipėsi į Klaipėdos miesto savivaldybę su prašymu perimti nurodytą turtą neatlygintinai, kuriuo bus įgyvendinamos savarankiškosios savivaldybės funkcijos. Remiantis Vietos savivaldos įstatymo 6 straipsnio 30 punktu bus organizuojamas geriamojo vandens tiekimas ir nuotekų tvarkymas.

Nurodyti tinklai bus perduoti AB „Klaipėdos vanduo“.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. 2017-06-28 J. T. *(duomenys neskelbtini)*, O. G. *(duomenys neskelbtini)* ir S. Š. *(duomenys neskelbtini)* prašymo kopija, 1 lapas;
2. 2013-05-06 sutarties Nr. J9-653 „Dėl viešojo vandens tiekimo ir nuotekų tvarkymo infrastruktūros objektų statybos *(duomenys neskelbtini)* Klaipėdoje“ kopija, 4 lapai;
3. 2015-08-27 Papildomo susitarimo prie 2013-05-06 sutarties Nr. 2013/SUT.05-29/J9-653 „Dėl viešojo vandens tiekimo ir nuotekų tvarkymo infrastruktūros objektų statybos *(duomenys neskelbtini)* Klaipėdoje“ Nr. 1365 kopija, 1 lapas;
4. Nekilnojamojo turto registro centrinio duomenų banko išrašas, 3 lapai.

Turto skyriaus vedėjas Edvardas Simokaitis